**Dodatok č. 1 k VZN 6/2016**

**o miestnych daniach a miestnom poplatku za komunálne odpady a drobné stavebné odpady**

Dodatok k všeobecne záväznému nariadeniu bol schválený Obecným zastupiteľstvom v Čachticiach dňa 22.5.2018, uznesením č. 32/2018

Návrh VZN bol podľa § 6 ods. 3 zákona č. 369/1990 zb. zverejnený na úradnej tabuli obce Čachtice od 4.5.2018 do 21.5.2018

Tento Dodatok k VZN 6/2016 bol vyvesený na úradnej tabuli obce Čachtice

dňa 29.5.2018 a zvesený dňa 13.6.2018

Účinnosť nadobudlo dňa 1.1.2019

 Mgr. Michal Balala

 starosta obce

**VZN č. 6/2016 sa mení nasledovne:**

**Druhá časť**

**Článok 12**

**Oslobodenie od dane a zníženie dane**

Bod 3. a) sa mení nasledovne:

Daň zo stavieb na bývanie a daň z bytov vo vlastníctve občanov starších ako 70 rokov samostatne žijúcich seniorov a držiteľov preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie vo výške 50 % z daňovej povinnosti.

Bod 3. b) sa mení nasledovne:

Daň zo záhrad, vo vlastníctve občanov starších ako 70 rokov a držiteľov preukazu fyzickej osoby s ťažkým zdravotným postihnutím so sprievodcom, ktorých sú vlastníkmi a ktoré užívajú výhradne pre svoju osobnú potrebu.

**Ôsma časť**

**Poplatok za komunálne odpady a drobné stavebné odpady**

**Článok 33**

Odpustenie a zníženie poplatku

Bod 1. sa mení nasledovne:

Žiadosť o zníženie alebo odpustenie poplatku je potrebné predložiť správcovi dane v termíne vždy do konca bežného zdaňovacieho obdobia na predpísanom tlačive, ktoré je prílohou č. 2 tohto VZN.

Bod. 2 a) sa mení nasledovne:

správca dane v zmysle § 82 ods. 2 zákona zníži poplatok o 50 % poplatníkovi, ktorý pracuje alebo navštevuje školu mimo obce, s výnimkou študentov a občanov denne dochádzajúcich. Nárok na zníženie poplatku je potrebné každoročne preukázať hodnoverným dokladom, a to: ubytovacím preukazom, potvrdením o platbe za ubytovanie, potvrdením o návšteve školy spolu s potvrdením ubytovacieho zariadenia, nájomnou zmluvou, potvrdením od zamestnávateľa alebo pracovnou zmluvou spolu s potvrdením o ubytovaní.

Bod 2. c) sa mení nasledovne:

Správca dane odpustí poplatok poplatníkovi, ktorý sa zdržiava mimo územia obce z dôvodu výkonu zamestnania alebo prechodného pobytu v inej obci. Nárok na odpustenie poplatku je potrebné každoročne preukázať hodnoverným dokladom, a to dokladom o plnej úhrade za komunálne odpady v inej obci, dokladom o prechodnom pobyte súčasne s dokladom o plnej úhrade poplatku v inej obci, potvrdením o vyšetrovacej väzbe alebo výkone trestu odňatia slobody, potvrdením o umiestnení v zariadení sociálnych služieb, potvrdením o umiestnení v reedukačnom zariadení alebo detskom domove, potvrdením o dlhodobej hospitalizácii v liečebniach.

Bod 2. d) sa dopĺňa o nasledovný text:

Doklad podľa tohto ustanovenia vystavený v úradnom jazyku krajiny, kde sa poplatník zdržuje, musí daňový subjekt správcovi dane predložiť s prekladom do štátneho jazyka SR.

Ostatné časti VZN o miestnych daniach a miestnom poplatku za komunálne odpady a drobné stavebné odpady prijatý dňa 6.12.2016 zostávajú nezmenené.

 Mgr. Michal Balala

 starosta obce